**Тақырыбы: Бәріміз бір - әлем!**

**Мақсаты:**

1. Бүкіл дүниежүзілік естімейтін азаматтар күнін атап өту және естімейтін азаматтардан шыққан белгілі тұлғалар жайлы мәлімет беру.
2. Оқушыларға біздің елімізде естімейтін азаматтардың құқықтары еститін азаматтармен тең дәрежеде екендігі жайлы айту, түсіндіру.
3. Оқушыларға өмірде мүмкіндіктерді пайдаланып мейірімділікке, кішіпейілділікке, жанашырлыққа, жақсы әрекеттер жасауға, жігерлі болуға тәрбиелеу.
4. Дыбыстарды қадағалау, түзету.

**Көрнекілігі:** шарлар, плакаттар, гүлдер, проектор, слайдтар.

**Барысы:**

***Жүргізуші:***

* Армысыздар, құрметті қонақтар, ұстаздар, оқушылар!

Біз бүгін дүниежүзілік естімейтін азаматтар күнін атап өткелі жиналып отырмыз.

* Бұл мереке 1951 жылы Біріккен ұлттар ұйымының (БҰҰ) қолдауымен, қыркүйек айының соңғы жексенбі күніне тағайындалған.
* ҚР-ның Конституциясында заң бәрімізге бірдей. Біздің елімізде өмір сүріп жүрген ерекше оқытуды қажет ететін азаматтарымыз бізбен тең құқылы.
* Дүние жүзі бойынша естімейтін азаматтардың арасынан тарихта атақты, дарынды тұлғалар шыққан.
* Сонымен қатар, былтырғы оқу жылында біздің мектебіміздің оқушылары да көптеген түрлі фестивальдар мен конкурстарға , спорт жарыстарына қатысып І, ІІ, ІІІ-жүлделі орындарға ие болған (слайдтан көрсету).

***Жүргізуші:***

* Құрметті оқушылар, сендер ешқашанда құлағым естімейді деп жасымаңдар. Сабақты жақсы оқыңдар, спортпен айналысыңдар. Сендердің де араларыңнан әйгілі спортшы, суретші немесе басқа да әйгілі азамат шығуы мүмкін. Біз сендердің болашақтарыңа сенеміз!

Дүниежүзілік естімейтін азаматтар күні құтты болсын!

***Жүргізуші:***

* Қазір мектепішілік іс-шараны ашу үшін мектеп-интернатымыздың директоры Айгерім Мұсақұлқызына сөз береміз.

***Жүргізуші:***

Алтын күз бірде шуақ, бірде салқын,

Жер мен көк жалтыраған сап-сары алтын

Ағашта жапырақтар сылдырлайды,

Төгілген алтын теңге сансыз жалқын.

Сары алтын батсайыдай дала мидай,

Үйілген мая-мая қызыл мидай

Қырманда қызыл алтын, қызыл маржан,

Жайнайды жаратылыс берген сыйдай.

* Оқушыларымыздың **«Күз тамаша»** әнін, биін қабыл алыңыздар!

***Жүргізуші:***

Доспен бірге асыр салып жүресің,

Дос дегенде, елжірейсің, күлесің.

Қиналғанда досың болса жаныңда,

Доссыз өмір бос екенін білесің.

***Тақпақтар***

***1-оқушы:***

Доспен бірге ойнайсың,

Доспен ойнап тоймайсың.

Өзіңнің жақын досыңнан,

Артық досты таппайсың.

***2-оқушы:***

Балдырған баламыз,

Досты көп табамыз.

Қашанда, қайда да,

Достар бір-біріне

Сенімді боламыз.

***3-оқушы:***

Қуанғанда сенімен,

Бөлісетін досың бар.

Мұңайғанда тағы да,

Қолдаушың досың бар!

***Көрініс: «Мейірімділік өзіңнен басталады».***

***Жүргізуші:***

Қабыл болсын балдырғанның тілегі,

Аман болсын әрқашанда тірегі.

Бұл мереке шымылдығы ашылсын,

Әннен, биден шашулары шашылсын.

* Жұмахан Сымбат 2 «А» сынып оқушысының орындауында «Ертегілер» әні.

***Жүргізуші:***

Салауатты өмір салтын,

Ұстанамыз бәріміз.

Көтеріңкі көңіл-күймен,

Жарыстарда алдамыз.

* Ортада 8-сынып оқушыларының **«Заманауи»** биін қабыл алыңыздар!

***Жүргізуші:***

Көңілдіміз өзіміз,

Шуақ шашқан көзіміз.

Мерекеге арналған,

Бар ғой біздің әніміз.

* 8«В» сынып оқушысы Итек Айдостың орындауында **«Отаным, қазақ елім»** әнін қабыл алыңыздар.

***Жүргізуші:***

Қыздар, қыздар қызғалдақтар,

Жайнап өскен гүлге тең.

Ұлдарымыз арқа сүйер,

Тірек болып өсіп өн.

* Ал енді, 8-сынып қыздарының **«Рухты ару»** биін қабыл алыңыздар!
* Жарайсыңдар, қыздар!
* Ендігі кезекте, Бидайбекова Малика мен 9-сынып оқушысы Мұхаммед-алидің орындауында «Бәріміз бірге» әнін қабыл алыңыздар!

***Жүргізуші:***

* Осымен, Дүниежүзілік естімейтін азаматтар күніне арналған «Бәріміз бір - әлем» атты мерекелік бағдарламамыз аяқталды.